b'\n_START_ARTICLE_\nEi-ammattilaiset \xe2\x80\x93 nunna, konna ja huora\n_START_SECTION_\nJuoni\n_START_PARAGRAPH_\nEntinen nunna Isabelle (Isabelle Huppert) istuu kahvilassa, kun sis\xc3\xa4\xc3\xa4n astuu Thomas Ludens (Martin Donovan), joka on menett\xc3\xa4nyt muistinsa. H\xc3\xa4nen vaimonsa Sofia (Elina L\xc3\xb6wensohn) oli ty\xc3\xb6nt\xc3\xa4nyt h\xc3\xa4net ikkunasta ulos uskoen h\xc3\xa4nen kuolleen. Thomasilla on salaista tietoa sis\xc3\xa4lt\xc3\xa4vi\xc3\xa4 levykkeit\xc3\xa4, ja t\xc3\xa4st\xc3\xa4 tiet\xc3\xa4m\xc3\xa4tt\xc3\xb6m\xc3\xa4n\xc3\xa4 Isabelle vie Thomasin kotiinsa. Pian he huomaavat Thomasilla olevan vihamiehi\xc3\xa4, jotka haluavat h\xc3\xa4net hengilt\xc3\xa4.\n_START_SECTION_\nTuotanto\n_START_PARAGRAPH_\nEi-ammattilaiset \xe2\x80\x93 nunna, konna ja huora -elokuvan kuvaukset alkoivat 28. hein\xc3\xa4kuuta 1993 ja p\xc3\xa4\xc3\xa4ttyiv\xc3\xa4t 8. syyskuuta 1993. Elokuva kuvattiin New Yorkissa 2,3 miljoonan dollarin budjetilla. Elokuvan tuotantoyhti\xc3\xb6in\xc3\xa4 olivat American Playhouse, Channel Four Films, La Sept Cin\xc3\xa9ma, True Fiction Pictures, UGC ja Zenith Entertainment.\n_START_SECTION_\nJulkaisu ja vastaanotto\n_START_PARAGRAPH_\nEi-ammattilaiset \xe2\x80\x93 nunna, konna ja huora sai ensi-iltansa Cannesin elokuvajuhlilla Ranskassa toukokuussa 1994. Elokuva sai teatteriensi-iltansa Ranskassa 19. lokakuuta 1994, Britanniassa 6. tammikuuta 1995, Yhdysvalloissa 19. toukokuuta 1995 ja Suomessa 1. joulukuuta 1995. Elokuvan teatterilevitt\xc3\xa4jin\xc3\xa4 olivat Ranskassa Diaphana Films, Britanniassa Artificial Eye, Yhdysvalloissa Sony Pictures Classics ja Suomessa Alfa-Panorama Film & Video Oy. Elokuva oli Suomessa 124. katsotuin elokuva 1 115 hengen katsojam\xc3\xa4\xc3\xa4r\xc3\xa4ll\xc3\xa4\xc3\xa4n vuonna 1995. Ei-ammattilaiset \xe2\x80\x93 nunna, konna ja huora esitettiin my\xc3\xb6s muun muassa vuoden 1994 Toronton elokuvajuhlilla Kanadassa._NEWLINE_Ei-ammattilaiset \xe2\x80\x93 nunna, konna ja huora on saanut elokuvakriitikoilta my\xc3\xb6nteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 6,1/10 keskiarvolla. Ker\xc3\xa4ys perustuu 24 arviointiin. 3 380 k\xc3\xa4ytt\xc3\xa4j\xc3\xa4st\xc3\xa4 86% on antanut elokuvalle positiivisen arvosanan 3,9/5 keskiarvolla. Metacritic-sivuston mukaan 14 arvostelun perusteella elokuva on saanut 53 pistett\xc3\xa4 sadasta mahdollisesta. Internet Movie Databasen 4 663 k\xc3\xa4ytt\xc3\xa4j\xc3\xa4\xc3\xa4 on antanut elokuvalle keskiarvon 7,0/10.'